ཉི་ཧོང་གི་སྲིད་བློན་ཤིན་ཛོ་ཨ་བྷེ་མཆོག་ཁ་སང་ཞོགས་པ་སྔ་བོར་ལས་ཁུངས་སུ་ཕེབས་ཏེ་གནོད་འཚེ་ཐེབས་པའི་ཡུལ་མིར་ཐུགས་གསོའི་གསར་འགོད་གསལ་བསྒྲགས་ཤིག་སྤེལ་ཡོད་པའི་ནང་།གཞུང་གིས་གོད་ཆག་བྱུང་ཡུལ་ཁག་ལ་མྱུར་སྐྱོབ་འབྲེལ་མཐུད་དང་རོགས་རམ་ཆེད་ལས་སྒྲུབ་ཁང་ཞིག་ཆེད་འཛུགས་བྱས་ཡོད་ལ།ཚེ་སྲོག་སྐྱོབ་པ་ནི་གཞུང་གི་ལས་འགན་གཙོ་བོ་དེ་ཡིན།ཞེས་གསུངས་ཏེ།ཉི་ཧོང་གཞུང་གིས་ས་ཡོམ་གནོད་འཚེ་བྱུང་ཡུལ་དུ་མྱུར་སྐྱོབ་ཆེད་དམག་མི་༢༡༠༠༠དང་ཐད་འཕུར་གནམ་གྲུ་༥༡།དེ་བཞིན་མཚོ་གྲུ་༡༢བཅས་བཏང་ཡོད་པ་རེད།